b'\n_START_ARTICLE_\nSvepeskorpioner\n_START_SECTION_\nUtseende\n_START_PARAGRAPH_\nOrdene Thelyphonida er store (25-85 mm), kraftige, m\xc3\xb8rkfargede edderkoppdyr, mens Schizomida er sm\xc3\xa5 (maksimalt 7 mm), slanke og bleke. Begge har en haletr\xc3\xa5d. Pedipalpene er kraftige og piggete. Det f\xc3\xb8rste beinparet er lange og tynne og brukes som f\xc3\xb8lere.\n_START_SECTION_\nLevevis\n_START_PARAGRAPH_\nI likhet med skorpionene er de nattaktive rovdyr som trivest godt i b\xc3\xa5de t\xc3\xb8rre og litt fuktigere omr\xc3\xa5der. Ulikt mange andre edderkoppdyr har de ikke giftkjertler, men river i stykke byttet med de meget kraftige, piggete pedipalpene. De kan forsvare seg ved \xc3\xa5 spr\xc3\xb8yte ut en eddikluktende v\xc3\xa6ske, derav det amerikanske navnet "vinegarroons" p\xc3\xa5 noen av de st\xc3\xb8rre artene.\n_START_SECTION_\nUtbredelse\n_START_PARAGRAPH_\nDe er f\xc3\xb8rst og fremst utbredt i varme omr\xc3\xa5der.'